Khalid er mjög vinsæll tónlistamaður á heimsvísu á sínu sviði . Getty / Ryan Pierse Khalid er einn allra heitasti tónlistarmaður veraldar um þessar mundir og var nýlega titlaður einn áhrifamesti einstaklingur heims af Time 2019 en Sena tilkynnti rétt í þessu að hann stæði fyrir tónleikum í Laugardalshöllinni 25. ágúst á næsta ári . Khalid sló fyrst í gegn með laginu Location árið 2016 . Hann gaf út sína fyrstu plötu American Teen árið 2017 sem innihélt Location auk Young Dumb & Broke , sem einnig sló rækilega í gegn . Hann hefur síðan toppað vinsældarlista um allan heim og hlotið fimm Grammy tilnefningar . Khalid gaf út sína aðra plötu , Free Spirit , í apríl 2019 og varð í kjölfarið fyrsti listamaðurinn til að verma öll fyrstu fimm sæti Billboard R & B vinsældarlistans , auk þess sem platan skaust í toppsæti Billboard Top 100 og náði fljótt plátínumsölu . Khalid hefur gefið út lög í samstarfi við magnaða listamenn á borð við Ed Sheeran , Calvin Harris , Marshmello , Shawn Mendez , Billie Eilish , Major Lazer , og Disclosure . Þegar þetta er skrifað er Khalid fimmti mest spilaði tónlistarmaður heims á Spotify þessa stundina . Hann er nú í tónleikaferðalagi um hnöttinn þar sem hann spilar á mörgum stærstu tónleikastöðum og tónlistarháiðum heims , með viðkomu í Laugardalshöll . Miðasala hefst föstudaginn 13. desember kl. 12 á tix.is . Forsala fer fram daginn áður klukkan 10 . Tvö verðsvæði verða til sölu og eru miðar í stúku á 15.990 krónur og í stæði á 10.990 krónur .